
PËR NJË NDRYSHIM DHE SHTESË NË VENDIMIN NR.399, DATË 27.3.2008 TË KËSHILLIT TË MINISTRAVE “PËR MIRATIMIN E MASËS SË SHPËRBLIMIT TË ANËTARËVE TË RREGULLT DHE TË ANËTARËVE TË PËRHERSHËM TË AKADEMISË SË SHKENCAVE”
 
Në mbështetje të nenit 100 të Kushtetutës, të nenit 7 të ligjit nr.9655, datë 11.12.2006 “Për Akademinë e Shkencave të Republikës së Shqipërisë”, të ndryshuar, dhe të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, me propozimin e Ministrit të Arsimit dhe Shkencës, Këshilli i Ministrave
  
VENDOSI:
  
1. Në vendimin nr.399 datë 27.3.2008 të Këshillit të Ministrave, bëhen ndryshimi dhe  shtesa e mëposhtme:
 a)  Titulli ndryshohet, si më poshtë vijon:
“Për miratimin e masës së shpërblimit të anëtarëve të rregullt, të anëtarëve të përhershëm dhe të anëtarëve të asociuar të Akademisë së Shkencave”.
b) Në fund të pikës 1 shtohet një paragraf, me këtë përmbajtje:
“Anëtarët e asociuar të Akademisë së Shkencave përfitojnë një shpërblim mujor, për titullin “Akademik i asociuar”, në masën 30 000 (tridhjetë mijë) lekë në muaj.”. 
2. Ngarkohen Ministria e Financave dhe Akademia e Shkencave për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 janar 2011.

